**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u Nagradnom natječaju "** **EnterPrize"**

**Članak 1.**

Priređivač Nagradnog natječaja je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a ista će se odvijati u predvorju Opera Multimedija Kluba i na društvenim mrežama radija Enter Zagreb.

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom Natječaju "EnterPrize" (dalje u tekstu: Natječaj).

**Članak 3.**

Svrha Natječaja je promocija radija Enter Zagreb.

**Članak 4.**

Natječaj se realizira u periodu od petka 22. ožujka 2019. godine od 23:00h do ponedjeljka 25. ožujka 2019. godine do 12:00h.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva Enter Zagreb d.o.o., radija Enter Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

U sklopu proslave rođendana radija Enter Zagreb u predvorju Opera Multimedia Cluba u petak 22. ožujka 2019. godine i subotu 23. ožujka 2019. godine od 23:00h do 02:00h bit će postavljena brandirana fotkaona. Posjetitelji se mogu fotkati i uploadati fotku na instagram/facebook s #entermusicfestival i #ULTRAEurope.

Uploadanje fotki može biti od petka u 23:00h do ponedjeljka u podne.

Nakon toga komisija bira 5 najkreativnijih fotki koje osvajaju po dvije ulaznice za Ultra Europe festival 2019.

Enter Zagreb zadržava pravo ne objaviti odnosno diskvalificirati fotografije diskriminirajućeg, vulgarnog ili na bilo koji drugi način uvredljivog sadržaja ili sadržaja koji je u suprotnosti sa pripadajućim Zakonima RH-a, složi li se s time stručna komisija. U prijavi ne smiju biti promovirani proizvodi određenog branda, uz izuzetak branda Entera Zagreb.

**Članak 8.**

Ukupni nagradni fond iznosi 1.500,00 EUR (tisućupetstoeura), a sastoji se od 10 ulaznica pojedinačne vrijednosti od 150,00 EUR koje nisu zamjenjive za novac.

**Članak 09.**

Tročlanu komisija Entera Zagreb.

Tročlanu komisiju čine:

1. Anita Frtalic (Enter Zagreb)

2. Marko Bijelić (Enter Zagreb)

3. Aleksandra Milinković (Enter Zagreb).

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Igre isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Igri od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju finalistu.

Priređivač Natječaja će dobitnike telefonski obavijestiti o osvojenoj nagradi. Dobitnici će biti informirani i putem službene web stranice Entera Zagreb, [www.enterzagreb.hr](http://www.enterzagreb.hr) po završetku Natječaja.

**Članak 10.**

Nagradu dobitnik podiže uz predočenje zakonski valjanog identifikacijskog dokumenta. Preuzimanje finalne nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i sponzora Natječaja prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja. Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak  11.**

Svojim sudjelovanjem i fotografiranjem te prijavom fotografije na nagradni natječaj Sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) sukladno ovom Pravilniku i sa slijedećom svrhom:

* Identifikacija  sudionika nagradnog natječaja  pri dodjeli nagrade
* Objava i korištenje fotografija na društvenim mrežama i web stranici Enter Zagreb sa svrhom promocije i realizacije nagradnog natječaja

Pravna osnova obrade je privola ispitanika, a kategorije osobnih podataka koje se prikupljaju su:   identifikacijski podaci ( ime , prezime ) te fotografija.

Prikupljeni osobni podaci sudionika i dobitnika nagradnog natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja nagradnog natječaja odnosno do prestanka natječaja po bilo kojoj osnovi, kao i naknadno tri mjeseca  nakon realizacije natječaja ukoliko je tako propisano Pravilnikom o igrama i nakon toga će biti obrisani.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na <http://www.antenazagreb.hr/gdpr>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom nagradnom natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ( <https://enterzagreb.hr/gdpr/>)    upoznajemo Ispitanike ( Sudionike ) o slijedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  sluzbenik@mediatower.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu.

Prijavom na nagradni  natječaj sudionici  Izjavljuju da su stariji od 18 godina i da su u mogućnosti dati suglasnost za obradu osobnih podataka.

**Članak 12.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti natječaj, te o tome na odgovarajući način obavijestiti javnost.

**Članak 13.**

Sudjelovanjem u Igri svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.enterzagreb](http://www.enterzagreb/).hr a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 19.03.2019.

ENTER ZAGREB d.o.o.

Anita Šulentić, direktorica